 

**בבית הדין הצבאי המחוזי**

**במחוז שיפוטי מרכז**

**בפני השופט: סא"ל חיים בלילטי**

בעניין: התובע הצבאי (ע"י ב"כ, סגן יאיר כהן)

נגד

הנאשם:X/XXX רס"ל ד' א' (ע"י ב"כ, סרן חן יצחק)

**הכרעת - דין**

על פי הודאתו מורשע הנאשם בעבירה של התנהגות שאינה הולמת, לפי סעיף 130 לחוק השיפוט הצבאי, התשט"ו- 1955 בהתאם לכתב האישום המתוקן ולפרטים הנוספים.

1. **ניתן היום, ט"ו באדר התשפ"ג, 08.03.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

**שופט**

**גזר - דין**

הנאשם הורשע על פי הודאתו בעבירה של התנהגות שאינה הולמת, בגין מעשה שימוש חד פעמי בסם מסוכן מסוג קנאביס בנסיבות אזרחיות ובחודש נובמבר 2020. מאז הוגש כתב האישום נקשרו הצדדים בהסדר מותנה שבו עמד הנאשם בהצלחה. הנאשם אשר שירת כנגד במועד ביצוע העבירה והתגייס בחודש יוני 2016 הוסיף והתמיד בשירות תקין ואף זכה להערכה מפקדיו בשנה הקודמת וקיבל תעודת הצטיינות.

אין להקל ראש בשימוש בסם מסוכן על ידי משרת קבע, המשמש כעמוד אש בפני חייליו ומצופה שיפעל בהתאם לערכי צה"ל לשם הגשמת יעדי הצבא, עמידתו של הארגון במשימותיו תוך שמירה על כוננות ומוכנות בכל עת. עם זאת, בענייננו ניכר כי מדובר בכישלון חד פעמי שאינו מאפיין את הנאשם ואשר הנאשם עשה את כל הדרוש בכדי להוכיח זאת במעשים בדרך של עמידה בתנאים מגבילים לזמן ממושך.

בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג.

על הנאשם נגזרים, אפוא, העונשים הבאים:

1. **עונש מאסר מותנה בן ארבעים וחמישה (45) ימים למשך שנתיים (2), שלא יעבור עבירה לפי פקודת הסמים המסוכנים [נוסח חדש], התשל"ג-1973.**
2. **עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 127א+250א לחוק השיפוט הצבאי, התשט"ו-1955 או עבירה של אי קיום הוראות לפי סעיף 133 לחוק השיפוט הצבאי, אם יעבור עבירה לפי פקודת מטכ"ל 33.0220, למעט בגין שתיית משקה משכר.**
3. **זכות ערעור כחוק.**
4. **ניתן היום, ט"ו באדר התשפ"ג, 08.03.2023, והודע בפומבי ובמעמד הצדדים.**

**\_\_\_\_\_\_\_\_\_\_\_\_\_**

**שופט**

**נערך על ידי: א.ג**

**בתאריך: 28.03.2023**

**חתימת המגיה: סגן שיר בן-ארמון**